खढ़िआ या खड़ेहा (बाल कविता)
खुसुर - फुसुर की बाजैत छी ? - सुनि लेलहुँ यौ कक्का !
 गलती कऽ कऽ भागि गेलेँ तोँ - छेँ उकपाती बच्चा ।
 किछु तँऽ छै खड़गोशहि सनि केर, पर भिन्ने छै खढ़िआ ।
 खढ़िआ भेटैछ जंगल - झाड़मे, जीव छी शुद्ध बनैया ।
 खरगोशक सनि रहितहु ओ ने, भेल मनुक्खक पोशुआ । ।
 बिल नञि ओ बनबैछ, रहैतछि नुका सघन झाड़ीमे ।
 *१ *२ - "खढ़िआ/खड़ेहा सनि कान ठाढ़ होयब" आ "खढ़िआ/खड़ेहा तेज टाङ्ग होयब" − ई दुहु मैथिलीक सुप्रशिद्ध कहबीसभमेसँ अछि ।
 *३ - वयस्क खढ़िआ/खड़ेहा आओर खड़गोश देखबामे एकदम एकरंगाह प्राणी लागैत अछि तेँ ओकर नाँओसभ साहित्यमे बहुधा पर्यायी जेकाँ प्रयुक्त भेल अछि पर वास्तवमे दुहु एकदम्महि भिन्न प्रकारक प्राणी अछि ।
 *४ - खढ़िआ/खड़ेहा खऽढ़, खरही या आन ताहि तरहक प्राकृतिक झाड़ी सदृश (BUSHY) जंगली आवास - क्षेत्रमे रहैत अछि । ओ रहबा लेल खड़गोश जेकाँ बियरि (बिल) (UNDERGROUND BURROW / RABBIT HOLES) नञि बनबैत अछि अपितु जमीनहि पर अऽढ़ जगह पर सुखायल घास - फूस केँ जमा कए रहबा लेल अस्थाई घऽर बनबैत अछि ।
 *५ - खड़गोश आ खढ़िआ/खड़ेहा दुहु शुद्ध शाकाहारी जीव अछि । खड़गोश प्रायः कोमल घास खाइत अछि जखनि कि खढ़िआ/खड़ेहा ताहिसँ किछु दृढ़ वस्तु (जेनाकि गाछक छाल, छोट-मोट झाड़ीसदृश गाछक शाखा आ पातसभ) खाइत अछि ।
 *६ - शिकारी चिड़ैसभक (RAPTORS) प्रिय शिकारमेसँ (PREY) खढ़िआ/खड़ेहा एक अछि ।
 करिया घेंटबला खढ़िआ/खड़ेहा (INDIAN HARE / BLACK-NAPED HARE / Lepus nigricollis) भारतक मूल निवासी (NATIVE SPECIES) अछि । ओ प्ररम्भहिसँ भारतीय उपमहाद्वीप पर रहैत आबि रहल अछि ।
 मैथिली पाक्षिक इण्टरनेट पत्रिका "विदेह" केर 205म अंक (01 जुलाई 2016) (वर्ष 9, मास 103, अंक 205) केर "बालानां कृते" स्तम्भमे प्रकाशित । 